CELEX: 62015TN0554
Language: et
Date: 2015-09-25 00:00:00
Title: Kohtuasi T-554/15: 25. septembril 2015 esitatud hagi – Ungari versus komisjon

30.11.2015   
            
            
               ET
            
            
               Euroopa Liidu Teataja
            
            
               C 398/62
            
         25. septembril 2015 esitatud hagi – Ungari versus komisjon
   (Kohtuasi T-554/15)
   (2015/C 398/76)
   Kohtumenetluse keel: ungari
   
      Pooled
   
   
      Hageja: Ungari (esindajad: M. Z. Fehér ja G. Koós)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada osaliselt komisjoni 15. juuli 2015. aasta otsus C(2015) 4805 Ungari tubakatööstuse ettevõtjate ravikindlustusmaksu kohta selles osas, milles nimetatud otsuses on tehtud korraldus peatada Ungari parlamendi poolt vastu võetud 2014. aasta XCIV seaduse (tubakatööstuse ettevõtjate ravikindlustusmaksu kohta) progressiivsete maksumäärade ja investeeringute tegemise korral maksumäära vähendamise kohaldamine, ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Kaalutlusõiguse piiride ületamine, ilmne hindamisviga, proportsionaalsuse põhimõtte rikkumine
               
                           —
                        
                        
                           Hageja väidab esiteks, et komisjon on peatamise korralduse tegemisel teinud ilmse hindamisvea ja ületanud seeläbi oma kaalutlusõiguse piire ning ühtlasi rikkunud proportsionaalsuse põhimõtet.
                        
                     
         
               2.
            
            
               Diskrimineerimiskeelu põhimõtte ja võrdse kohtlemise põhimõtte rikkumine
               
                           —
                        
                        
                           Hageja väidab teiseks, et komisjoni peatamist puudutavat praktikat võib lugeda ebajärjepidevaks ja sellest tulenevalt tekib küsimus diskrimineerimiskeelu põhimõtte ja võrdse kohtlemise põhimõtte rikkumisest.
                        
                     
         
               3.
            
            
               Põhjendamiskohustuse, hea halduse põhimõtte ja kaitseõiguste rikkumine
               
                           —
                        
                        
                           Hageja väidab kolmandaks muu hulgas, et tema seisukohal ei täitnud komisjon kohaldamise peatamise otsuses oma põhjendamiskohustust.
                        
                     
         
               4.
            
            
               Heas usus koostööd tegemise kohustus ja õigus tõhusale õiguskaitsevahendile
               
                           —
                        
                        
                           Hageja leiab selles osas, et kohaldamise peatamise kohta tehtud komisjoni korralduse tagajärjel on rikutud selliseid põhiliseks tagatiseks olevaid õigusi ja kohustusi, nagu heas usus koostööd tegemise kohustus ja õigus tõhusale õiguskaitsevahendile.
                        
                     
         
               5.
            
            
               Otsuse sätted on vastuolulised ning need ei ole piisavalt täpsed
               
                           —
                        
                        
                           Hageja väidab seoses sellega, et tema arvamuse kohaselt komisjon on peatamise otsuse tegemisel jätnud tähelepanuta, et maksukohustuslase deklareerimispõhimõttel arvestatavate maksude puhul ei ole Ungari ametiasutused sellises olukorras, et takistada nn abi andmist; komisjon tegi lisaks vastuolulise otsuse ka selle kohta, mis on peatamise esemeks. Ta ei sõnastanud seega selgelt arusaadavat käitumisnormi, millega seoses ta võib Ungari ametiasutustelt nõuda selle otsuse täitmist.